Koʻzlarim yoʻlingda. Koʻzlarim yoʻlingda – 1991-yilda oʻzbek rejissori Farhod Musajonov tomonidan suratga olingan oʻzbek filmi. Abdulla Oripovning shu nomdagi dramasiga asoslangan. „Yulduz“ kinostudiyasi tomonidan suratga olingan. Kinofilmni suratga olish ishlari Qashqadaryo viloyatining Shahrisabz tumanida joylashgan „Gʻelon“ qishlogʻida amalga oshirilgan. Syujeti. Filmning bosh qahramoni – Ozod. Ozod qishloqdoshi boʻlgan Shodiya ismli qizni yaxshi koʻrib qolgan. Biroq, Shodiyaning otasi bergan vaʼdasi sababli qishloq raisi bilan quda boʻlib, qizini qishloq raisining oʻgʻliga turmushga beradi. Bundan tashqari, Ozod yomon yoʻllarga aralashib qoladi.